২০২৩ সালের ইরাক এবং সিরিয়ায় মার্কিন ঘাঁটিতে হামলা
২০২৩ সালের ১৮ অক্টোবরে উত্তর ইরাক এবং পূর্ব সিরিয়ায় মার্কিন সামরিক ঘাঁটি তিনটি ড্রোন দ্বারা আঘাত করা হয়েছিল। পেন্টাগনের কর্মকর্তারা জানিয়েছেন যে অল্পসংখ্যক হতাহতের ঘটনা ঘটেছে। ২৬ অক্টোবরে মার্কিন যুক্তরাষ্ট্রের প্রতিরক্ষা বিভাগ বলেছে যে তারা হামলার প্রতিশোধ হিসেবে আইআরসিজি সমর্থিত মিলিশিয়াদের সাথে যুক্ত পূর্ব সিরিয়ার দুটি স্থাপনায় হামলা চালিয়েছে। ৮ নভেম্বরে মার্কিন যুক্তরাষ্ট্র আনুষ্ঠানিকভাবে জানায় যে ইরান-অনুষঙ্গী মিলিশিয়ারা তিন সপ্তাহের মধ্যে ইরাক ও সিরিয়ায় মার্কিন বিমানঘাঁটি লক্ষ্য করে ৪০টিরও বেশি সফল ড্রোন এবং রকেট হামলা চালিয়েছে। এছাড়াও হুথীরা ইয়েমেনের কাছে আন্তর্জাতিক আকাশসীমায় একটি মার্কিন এমকিউ‒৯ রিপার ড্রোন গুলি করে ভূপাতিত করেছে।